Luptă la baionetă pentru cel mai râvnit scaun din lume. Cheia Casei Albe rămâne ascunsă în Pennsylvania. Ce știm până acum.
Alegerile din Statele Unite sunt încă indecise, dar ambii candidaţi sunt siguri pe ei. 270 este numărul magic. De atâţia electori are nevoie un candidat ca să ocupe Biroul Oval. Michigan, Pennsylvania şi Wisconsin sunt statele decisive.
Joe Biden este sigur că e pe drumul victoriei și că finalul numărătorii îl va duce la Casa Albă, dar discursul lui a fost foarte scurt și a părut că vrea doar să-și îmbărbăteze susținătorii, care văd roșu în fața ochilor, peste tot.Donald Trump, încurajat de avansul mare pe care îl are în statele care nu au fost încă decise, și-a acuzat rivalii că vor să prelungească votul după închiderea urnelor. A spus că a pregătit deja petrecerea de victorie, pentru că se consideră învingătorul din ziua votului.Trump se bazează pe victoriile din Florida, Ohio și Texas, dar în statele decisive – Michigan, Pennsylvania și Wisconsin, e prea devreme de a declara detașat un câștigător. Diferențele sunt încă mici.Republicanii par să mențină controlul Senatului, în ciuda speranțelor democraților de a câștiga tot Congresul. Republicanii au câștigat curse cheie în Iowa, Montana și Carolina de Sud, eliminând aproape orice șansă a democraților să schimbe majoritatea. Camera Reprezentanților va rămâne foarte probabil la democrați.